**Cad valuri în valuri ninsori în februar**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cad valuri, în valuri ninsori în februar

Suflă-n păduri un vânt mai hoinar,

îşi piaptănă iarna troienele grele

pe fruntea ei rece, pe umeri de stele

şi cad valuri, în valuri ninsori în februar.

Copaci speriaţi duc greul zāpezii

pe firave ramuri, de alb încărcate,

de parcă-ar fi trupuri cârându-şi păcate,

din noaptea de iarnă-n lumina amiezii.

E aerul rece. Devreme aş crede

că iarna s-ar duce în valea cu flori,

unde se-ascund ghiocei sub ninsori

şi firul de iarbă e subţire şi verde...